Document ID: 31979R1384

ΚΑΝΟΝΙΣΜΟΣ (ΕΟΚ) αριθ. 1384/79 ΤΟΥ ΣΥΜΒΟΥΛΙΟΥ της 25ης Ιουνίου 1979 περί τροποποιήσεως του κανονισμού (ΕΟΚ) αριθ. 1108/70 "περί καθιερώσεως λογιστικής των δαπανών, που αφορούν τα έργα υποδομής στον τομέα των σιδηροδρομικών, οδικών και εσωτερικών πλωτών μεταφορών"
TO ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 75,
την πρόταση της Επιτροπής,
τη γνώμη της Συνελεύσεως(1),
τη γνώμη της Οικονομικής και Κοινωνικής Επιτροπής(2),
Εκτιμώντας:
ότι για να καθιερωθεί, στα πλαίσια της κοινής πολιτικής μεταφορών, η τιμολόγηση της χρήσεως των έργων υποδομής πρέπει να γίνονται γνωστές οι δαπάνες που πραγματοποιούνται για τα έργα υποδομής-
ότι μία συνεχής λογιστική είναι το πλέον κατάλληλο μέσον για να γίνονται γνωστές οι δαπάνες που πραγματοποιούνται για τα έργα υποδομής-
ότι για τον σκοπό αυτόν το Συμβούλιο, διά του κανονισμού (ΕΟΚ) αριθ. 1108/70(3), καθιέρωσε συνεχή λογιστική των δαπανών αυτών-
ότι πρέπει να λαμβάνεται υπόψη η αποκτηθείσα πείρα και η εξέλιξη της κοινής πολιτικής μεταφορών και να προσαρμόζονται κατά συνέπεια τα σχέδια λογιστικής καταχωρήσεως, ο κατάλογος των έργων υποδομής και ο κατάλογος των στοιχείων περί χρησιμοποιήσεως των έργων υποδομής που προβλέπονται στον κανονισμό (ΕΟΚ) αριθ. 1108/70,
ΕΞEΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1108/70 τροποποιείται ως ακολούθως:
1. Το άρθρο 3 αντικαθίσταται από το ακόλουθο κείμενο:
"Άρθρο 3
Η λογιστική καταχώρηση των δαπανών για έργα υποδομής πραγματοποιείται για καθένα από τα σιδηροδρομικά δίκτυα που αναφέρονται στο παράρτημα II A 1 και για όλα τα άλλα δίκτυα που αναφέρονται στο παράρτημα II A 2, καθώς και για όλες τις οδούς και τις πλωτές οδούς που είναι ανοικτές στη δημόσια κυκλοφορία εξαιρέσει:
α) των οδών που ειναι κλειστές στην κυκλοφορία αυτοκινήτων, δηλαδή στην κυκλοφορία οχημάτων κυβισμού ίσου ή μεγαλυτέρου των 50 cm3-
β) των οδών στις οποίες κυκλοφορούν αποκλειστικά οχήματα αγροτικών ή δασικών εκμεταλλεύσεων ή που χρησιμοποιούνται μόνο για την εξυπηρέτηση των εκμεταλλεύσεων αυτών-
γ) των πλωτών οδών στις οποίες η κυκλοφορία περιορίζεται σε πλοία μεταφορικής ικανότητος κάτω των 250 τόνων-
δ) των πλωτών οδών θαλασσίου χαρακτήρος ο κατάλογος των οποίων αναφέρεται στον κανονισμό (ΕΟΚ) αριθ. 281/71 (1).
(1) ΕΕ αριθ. Ν 33 της 10. 2. 1971, σ. 11."
2. Η παράγραφος 2 υπό α) του άρθρου 5 αντικαθίσταται από το ακόλουθο κείμενο:
"2. Ανακοινώνονται χωριστά τα αποτελέσματα:
α) όσον αφορά τους σιδηροδρόμους:
i) για κάθε ένα από τα δίκτυα που αναφέρονται στο παράρτημα II A 1-
ii) για όλα τα άλλα δίκτυα που αναφέρονται στο παράρτημα II A 2. Πάντως η ανακοίνωση στοιχείων που αφορούν τα δίκτυα αυτά πραγματοποιοείται μόνο κάθε πέντε έτη, και το πρώτον το έτος 1980."
3. Το άρθρο 6 εδάφιο 1 δεύτερη παύλα αντικαθίσταται από το ακόλουθο κείμενο:
"- ποσά που αφορούν επιβαρύνσεις για την εξόφληση και τους τόκους δανείων που έχουν συναφθεί παλαιότερα."
4. Το άρθρο 7 αντικαθίσταται από το ακόλουθο κείμενο:
"Άρθρο 7
Τα Κράτη μέλη ανακοινώνουν στην Επιτροπή, συγχρόνως με τα αποτελέσματα που αναφέρονται στο άρθρο 5 και για την αυτή περίοδο αναφοράς, τα στοιχεία περί της χρησιμοποιήσεως έργων υποδομής σύμφωνα με τους πίνακες Α, Β 1.1 και Γ του παραρτήματος III. Η ανακοίνωση των στοιχείων που προβλέπονται στους καταλόγους Β 1.2 και Β 2 αυτού του παραρτήματος πραγματοποιείται μόνο κάθε πέντε έτη. Όσον αφορά τον πίνακα Β 1.2 η ανακοίνωση πραγματοποιείται για πρώτη φορά για τα στοιχεία που αφορούν το έτος 1980 και για τον πίνακα Β 2 αναβάλλεται έως ότου την καταστήσουν αναγκαία οι εργασίες τιμολογήσεως της χρήσεως έργων υποδομής."
5. Τα παραρτήματα I, II και III τροποποιούνται υπό τους όρους που αναφέρονται στο παράρτημα.
Άρθρο 2
Τα Κράτη μέλη εκδίδουν εγκαίρως, κατόπιν διαβουλεύσεων με την Επιτροπή, τις νομοθετικές, κανονιστικές ή διοικητηκές διατάξεις που είναι αναγκαίες για την εκτέλεση του παρόντος κανονισμού.
Εάν το Κράτος μέλος το ζητήσει ή εάν η Επιτροπή το κρίνει σκόπιμο, η τελευταία προβαίνει σε διαβουλεύσεις με τα ενδιαφερόμενα Κράτη μέλη περί των σχεδίων των διατάξεων οι οποίες προβλέπονται στην προηγούμενη παράγραφο.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στο Λουξεμβούργο, στις 25 Ιουνίου 1979.

Labels: 8
4